Document ID: 32012D0171

DEĊIŻJONI TA' IMPLIMENTAZZJONI TAL-KUNSILL 2012/171/PESK
tat-23 ta’ Marzu 2012
li timplimenta d-Deċiżjoni 2010/639/PESK dwar miżuri restrittivi kontra l-Bjelorussja
IL-KUNSILL TAL-UNJONI EWROPEA,
Wara li kkunsidra t-Trattat dwar l-Unjoni Ewropea, u b'mod partikolari l-Artikolu 31(2) tiegħu,
Wara li kkunsidra d-Deċiżjoni 2010/639/PESK (1), u b'mod partikolari l-Artikolu 4(1) tagħha,
Billi:
(1)
Fil-25 ta' Ottubru 2010, il-Kunsill adotta d-Deċiżjoni 2010/639/PESK.
(2)
Fid-dawl tal-gravità tas-sitwazzjoni fil-Bjelorussja, persuni u entitajiet oħra għandhom jiġu inklużi mal-lista ta' persuni u entitajiet soġġetti għal miżuri restrittivi kif tinsab fl-Anness V għad-Deċiżjoni 2010/639/PESK.
(3)
L-informazzjoni marbuta ma' persuna waħda fuq il-lista fl-Anness V għad-Deċiżjoni 2010/639/PESK għandha tiġi aġġornata.
(4)
Għalhekk, l-Anness V għad-Deċiżjoni 2010/639/PESK għandu jiġi emendat kif adatt,
ADOTTA DIN ID-DEĊIŻJONI:
Artikolu 1
L-Anness V għad-Deċiżjoni 2010/639/PESK għandu jiġi emendat kif jinsab fl-Anness I għal din id-Deċiżjoni.
Artikolu 2
Il-persuni u l-entitajiet elenkati fl-Anness II għal din id-Deċiżjoni għandhom jiżdiedu mal-Anness V għad-Deċiżjoni 2010/639/PESK.
Artikolu 3
Din id-Deċiżjoni għandha tidħol fis-seħħ fid-data tal-adozzjoni tagħha.
Magħmul fi Brussell, it-23 ta’ Marzu 2012.

Labels: 18
5
11